Document ID: 31995R3058

NEUVOSTON ASETUS (EY) N:o 3058/95,
annettu 22 päivänä joulukuuta 1995,
yleisten tullietuuksien soveltamisesta tiettyihin kehitysmaista peräisin oleviin maataloustuotteisiin annettujen asetusten (ETY) N:o 3833/90, (ETY) N:o 3835/90, (ETY) N:o 3900/91 ja (EY) N:o 2651/95 soveltamisen jatkamisesta vuodelle 1996 ja asetuksen (EY) N:o 3282/94 eräiden määräysten muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan yhteisö on Yhdistyneiden Kansakuntien kauppa- ja kehityskonferenssin (UNCTAD) yhteydessä esittänyt tajouksen tullietuuksien myöntämisestä tietyille kehitysmaista peräisin oleville yhteisen tullinimikkeistön 1-24 luvuissa mainituille maataloustuotteille; tarjouksen mukaisessa etuuskohtelussa asetuksessa (ETY) N:o 3448/93(1) vahvistetun kaupan menettelyn piiriin kuuluvien eräiden tuotteiden osalta näihin tavaroihin asetuksen mukaan sovellettavaa kiinteää maksua alennetaan sekä eräiden yhteinäistullin alaisten tuotteiden osalta tätä tullia vähennetään; kyseisten tuotteiden etuuskohteluun oikeuttava tuonti voi yleensä tapahtua ilman määrällisiä rajoituksia,
UNCTADin erityisen tullietuuskomitean yhdeksännessä istunnossa tunnustettiin järjestelmän myönteinen merkitys kehitysmaiden edunantajamaiden markkinoille pääsyn parantamiseksi; komitea oli yhtä mieltä siitä, että yleisen etuusjärjestelmän tavoitteita ei saavutettaisi täydellisesti ennen vuoden 1980 päättymistä ja että tämän perusteella järjestelmän voimassaoloaikaa oli pidennettävä alkuperäisen jakson yli, sen jälkeen kun järjestelmän yleinen tarkistus oli aloitettu vuonna 1990,
yhteisön yleistä teollisuustuotteiden etuusjärjestelmää koskevaa asetusta sovelletaan neljä vuotta ja se perustuu yhteisön hyväksymiin kymmenvuotisohjelmiin; ottaen huomioon Uruguayn kierroksen tulosten täytäntöönpanoa koskevat kriteerit tässä asetuksessa tarkoitettujen tuotteiden osalta ei vaikuta mahdolliselta säätää asetusta, joka perustuu näitä tuotteita koskeviin uusiin kymmenvuotisohjelmiin ennen vuoden 1996 ensimmäisen puolivuotiskauden päättymistä; tämän perusteella on tarkoituksenmukaista pidentää maataloustuotteiden osalta voimassa olevaa järjestelmää kuuden kuukauden siirtymäajaksi, kunnes uusi maatalousjärjestelmä toteutetaan 1 päivänä heinäkuuta 1996, koska etuuskohteluun oikeutetun tuonnin vuosimäärät vähennetään puoleen asetuksen (ETY) N:o 3833/90(2) liitteen 1 ja 7 artiklan mukaisesti,
huumeiden valmistuksen ja myynnin torjumiseksi tehtyihin konkreettisiin ohjelmiin osallistuvien maiden olisi voitava edelleen hyötyä edellisen järjestelmän mukaisesti niille myönnetystä edullisemmasta järjestelystä,
ON PÄÄTTÄNYT SEURAAVAA:
1 artikla
Yleisten tullietuuksien soveltamisesta tiettyihin kehitysmaista peräisin oleviin maataloustuotteisiin annettujen asetusten (ETY) N:o 3833/90, (ETY) N:o 3835/90(3), (ETY) N:o 3900/91(4), (EY) N:o 3282/94(5) ja (EY) N:o 2651/95(6) määräyksiä sovelletaan soveltuvin osin 1 päivästä tammikuuta 1996 30 päivään kesäkuuta 1996.
Ensimmäisessä kohdassa mainittujen asetusten viittaukset vahvistettuihin päivämääriin vuosina 1995 ja 1996 katsotaan viittaavan vastaaviin päivämääriin vuosina 1996 ja 1997.
2 artikla
Liitteessä 1 olevassa sarakkeessa 5 mainitut kiinteät määrät ja asetuksen (ETY) N:o 3833/90 7 artiklan 2 ja 3 kohdassa mainitut määrät vähennetään puoleen.
3 artikla
Tämän asetuksen liitteessä olevat tekniset muutokset siirretään asetuksien (ETY) N:o 3833/90, (ETY) N:o 3835/90, (ETY) N:o 3900/91 ja (EY) N:o 3282/94 liitteisiin.
4 artikla
Tämä asetus tulee voimaan 1 päivänä tammikuuta 1996.
Sitä sovelletaan 30 päivään kesäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1995.

Labels: 3
19
6